Makomanai

Makomanai (真駒内) és un barri i àrea del districte de Minami, Sapporo, Hokkaido, al Japó. És considerat el centre neuràlgic del districte de Minami, trobant-se a Makomanai les principals instal·lacions del districte, com el ajuntament de Minami. Geografia Geogràficament, Makomanai es troba al sud del terme municipal de Sapporo, a Minami-ku. El barri de Makomanai es troba connectat al centre urbà de Sapporo i disposa de bones comunicacions en transport, com els autobusos o una estació de metro. Al barri es troben algunes de les instal·lacions més importants del districte de Minami, com l'ajuntament de districte o les instal·lacions esportives dels Jocs Olímpics d'Hivern de 1972. Punts d'interés Ajuntament del districte de Minami. Makomanai Open Stadium. Makomanai Ice Arena. Estació de Makomanai. Santuari xintoista de Makomanai. Parc de Makomanai. Cementeri Takino de Makomanai. Camp de les Forces d'Autodefensa del Japó. Història Abans de la guerra, a la zona de Makomanai era totalment agrària, trobant-se allà diverses granjes de cultiu i ramaderia. Pel territori de Makomanai passava la línia de ferrocarril a Jōzankei, tenint una estació a la zona. Makomanai va formar part fins al 1944 del municipi de Hiragishi (actualment un barri a Toyohira), passant aquest any a formar part del municipi de Toyohira i creant-se de manera oficial el barri de Makomanai. Després de la guerra, les forces d'ocupació nord-americanes van requisar la zona i les granjes per fer un camp militar que es diria "Camp Crawford". Amb la retirada de les tropes nord-americanes el 1952, part del campament va ser traspassat a les Forces d'Autodefensa del Japó, tot i que la gran majoria del barri va començar a desenvolupar-se com a zona residencial, construint-se promocions d'habitatge públic. Al 1972, amb la celebració de les olimpiades d'hivern a Sapporo, Makomanai fou la seu de moltes instal·lacions per a les proves i també de la vila olímpica, on descansaven els esportistes. Aquest fet va fer desenvolupar-se a la zona, igual que a tota la regió i consolidar-se com una important zona residencial amb moderns carrers, infraestructueres i servicis. El 1969 es tanca la línia de Jôzankei, però al 1971 s'obri l'estació de Makomanai del metro de Sapporo. Cronologia 1944: El municipi de Hiragishi s'integra en el de Toyohira, creant-se alhora el barri de Makomanai. 1949: S'inaugura l'escola primària Komaoka, sent la primera del barri. 1961: S'inaugura l'escola primària de Makomanai. 1961: El municipi de Toyohira és absorbit per Sapporo. 1963: S'estableix a Makomanai la seu per al Festival de la Neu de Sapporo. 1966: S'inaugura l'escola primària Makomanai Sud (Minami Makomanai). 1968: S'inaugura l'escola primària Makomanai akebono. 1971: S'inaugura el Metro de Sapporo i les estacions de Makomanai i Jieitai-Mae al barri. 1972: Se celebren diverses proves dels Jocs Olímpics d'Hivern de 1972 a Makomanai, sent també vila olímpica. 1972: Sapporo es declarada ciutat designada per decret, fundant-se així el districte de Minami i integrant-se Makomanai en ell. 1973: S'inaugura l'escola primària Makomanai midori. 2005: El festival de la neu deixa de celebrar-se a Makomanai. 2012: Tanquen les escoles primàries de Makomanai, Makomanai Minami, Makomanai Akebono i Makomanai Midori. 2012: S'inauguren les escoles primàries municipals de Makomanai koen i Makomanai Sakurayama. Transport El barri està comunicat amb la resta de la ciutat per mitjà de la xarxa de metro municipal, a més de les línies privades d'autobusos urbans. Ferrocarril Metro de Sapporo, línia Nanboku. Estació de Makomanai Estació de Jieitai-Mae Línia de ferrocarril a Jôzankei (fins 1969) Estació de Makomanai (Jōzankei) Referències